“เงินบาท” วันนี้เปิดตลาด 33.60 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.60 บ. แข็งค่าจากปิดตลาดวานนี้ที่ระดับ 33.73 บาท โดยมองกรอบค่าเงินบาทเคลื่อนไหวในช่วง 33.55-33.75 บาท/ดอลลาร์ แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 33.60 บ. แข็งค่าจากปิดตลาดวานนี้ที่ระดับ 33.73 บาท โดยมองกรอบค่าเงินบาทเคลื่อนไหวในช่วง 33.55-33.75 บาท/ดอลลาร์
11 พ.ค. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(11 พ.ค.66) เปิดตลาด 33.60 บาท/ดอลลาร์ แข็งค่ากว่าราคาปิดตลาดเมื่อวานที่ระดับ 33.73 บาท/ดอลลาร์
โดยดอลลาร์สหรัฐอ่อนค่าลงเมื่อเทียบกับสกุลเงินหลัก ๆ หลังสหรัฐเปิดเผยดัชนีราคาผู้บริโภค (CPI) ที่ต่ำกว่าคาด ซึ่งทำให้นักลงทุนคาดการณ์ว่าธนาคารกลางสหรัฐ (เฟด) อาจจะตรึงอัตราดอกเบี้ยในการประชุมเดือนหน้า
ข้อมูลล่าสุดจาก Fed Watch Tool บ่งชี้ว่า นักลงทุนให้น้ำหนัก 86.9% ที่เฟดจะคงอัตราดอกเบี้ยที่ระดับ 5.00-5.25% ในการประชุมวันที่ 13-14 มิ.ย. และให้น้ำหนักเพียง 13.1% ที่เฟดจะปรับขึ้นอัตราดอกเบี้ย 0.25% สู่ระดับ 5.25-5.50%
นักลงทุนจับตาการเปิดเผยดัชนีราคาผู้ผลิต (PPI) ประจำเดือนเม.ย.ของสหรัฐในวันนี้
สำหรับปัจจัยด้าน Fund Flow ต่อค่าเงินบาท นักลงทุนต่างชาติมีการขายสุทธิในตลาดหุ้น1,327 ล้านบาท และซื้อสุทธิในตลาดพันธบัตร 5,025 ล้านบาท โดยมองกรอมค่าเงินบาทวันนี้เคลื่อนไหวในช่วง 33.55-33.75 บาทต่อดอลลาร์
โดยแนะนำควรซื้อเงินตราต่างประเทศเพื่อปิดความเสี่ยง และผู้ส่งออก แนะนำขายเงินตราต่างประเทศที่เหนือระดับ 34.00 บาท/ดอลลาร์
ส่วนกรอบค่าเงินวันนี้USD/THB 33.45 – 33.75,EUR/THB 36.65 – 37.15,JPY/THB 0.2485 – 0.2525,GBP/THB 42.20 – 42.70,AUD/THB 22.65 – 22.95